cyanic-selkie/wikianc huggingface dataset:
Harland and Wolff
Ensimmäinen maailmansota
Ensimmäisen maailmansodan aikana telakka rakensi useita pienempiä sotalaivoja, mukaan lukien 15 tuuman tykeillä varustetun ”kevyen taisteluristeilijän” HMS Gloriousin.
Katupeilin takana
Vastaanotto
Elokuvaa on luonnehdittu idylliksi 1800-luvun lopulta. Erityisesti sen tarjoamaa ajankuvaa on kehuttu. Aikalaisarvioissa se sai yksimielistä suitsutusta Jouko Tyyrin Ylioppilaslehteen kirjoittamaa arviota lukuun ottamatta. Myöhemmin televisioesityksen yhteydessä Ilta-Sanomien Timo Malmi arvioi, että Särkkä hallitsee suomalais-venäläisen epookin kuvauksen hienosti, etenkin Volasen, Laakson ja Pöystin kaltaisten näyttelijöiden kanssa.
Tunne
Tunnetilat syntyvät aivojen eri osien yhteistoimintana. Tunteet voivat aiheuttaa voimakkaita ja tahdosta riippumattomia fysiologisia muutoksia kehossa. Tunteita voidaan ilmaista esimerkiksi kasvojen ilmeillä ja kehon asennoilla, nykyisin myös hymiöillä.
Tunne ja emootio
Sanoja tunne ja emootio käytetään joissain yhteyksissä tarkoittamaan eri asioita, myös muissa kielissä kuin suomessa. Erilaisten tunne-käsitteiden määritelmät ja käyttö vaihtelevat niin eri tieteenalojen välillä kuin niiden sisälläkin. Tunne on yleinen erilaisia tuntemuksia ja aistimuksia tarkoittava sana, ja sitä käytetään niin tunnetiloista kuin tunnekokemuksistakin. Emootio-termille on rakennettu eriytyneempiä merkityksiä. Sillä voidaan tarkoittaa affektin, neurobiologiaan perustuvan reaktion, tunnistettua ja tulkittua muotoa, joka voidaan nimetä esimerkiksi iloksi tai suruksi.
Synty aivoissa
Oma tunne koostuu kahdesta osasta: ensinnäkin automaattisesta tunnereaktiosta ja kehon tilan muutoksesta sekä toisekseen tietoisuudesta, jonka avulla ihminen voi etsiä erilaisia ratkaisumalleja mahdollisesti uhkaavaan tilanteeseen. Tunne syntyy karkeasti kolmessa vaiheessa. Aluksi aivot arvioivat havaitun tapahtuman tunnesisällön automaattisesti, nopeasti ja tietoisuuden ulkopuolella. Sen jälkeen aivot alkavat muodostaa tarkempaa kuvaa havainnoinnin kohteesta, ja kehon toimintavalmius muuttuu vastaamaan havaintoa. Kolmannessa vaiheessa tieto näistä muutoksista palautuu kehon tilaa seuraavalle somatosensoriselle aivokuorelle ja aivosaareen, mikä aiheuttaa tietoisen tunnekokemuksen. Tietoiseen ajatteluun erikoistuneet aivojen etuosan alueet jatkavat tuntemuksen käsittelyä, jolloin ihminen voi esimerkiksi arvioida tunteen laukaisseen ympäristötekijän ja oikean toimintatavan tilanteessa.
Vaikutukset
Tunteet voivat pakottaa ihmisen ajattelemaan ja toimimaan tietyllä tavalla, kuten itkemään tai nauramaan. Tunteet nousevat tietoisuuteen vain kun tunteiden muuttamat mielen ja kehon suhteet ympäristöön ovat riittävän voimakkaita. Tiedostamattomatkin tunteet kuitenkin ohjaavat ihmisen toimintaa. Ihmisen päätöksenteko perustuu järjen ja tunteiden yhteistyöhön. Moni ihmisen yksinkertaisistakin päätöksistä perustuu asioiden herättämiin myönteisiin tai kielteisiin tunnereaktioihin. Päätöksenteko pelkästään järjellä voi olla hankalaa ja hidasta. Jos ihminen esimerkiksi aivovaurion johdosta menettää kykynsä kokea tunteita, hänen päätöksentekokykynsä voi heikentyä huomattavasti. Ihmisellä on aivojensa kehittyneen kuorikerroksen ansiosta myös kyky vaikuttaa tunteisiinsa järjellä ja analysoida niitä.
Biologinen näkökulma
Biologiset näkemykset painottavat kehon fysiologisten reaktioiden merkitystä tunteiden synnyssä. James & Langen tunneteoria katsoo elimistön reaktioiden synnyttävän tunteen. Esimerkiksi kun ihminen huomaa käsiensä hikoavan, hän ahdistuu. Myöhemmät tutkimukset ovat kuitenkin osoittaneet autonomisen hermoston reaktioiden olevan hitaita, ja siten ne eivät voi aina edeltää tunnetta. Tunteen kokeminen edellyttää myös aivojen toimintaa. Erityisesti otsalohkojen merkitys tunteiden säätelyssä on keskeinen. Vaistoselitykset katsovat tunteen olevan synnynnäisten aivorakenteiden laukaisema sopeutumista edistävä kokemus. Evoluution kuluessa jäljelle ovat jääneet hengissä säilymisen kannalta tärkeitä, universaaleja tunteita (pelko, viha, suru, inho...). Aivokeskusteoriat esittävät tunteiden syntyvän tiettyjen aivojen alueiden aktivoituessa. Cannon & Bardin tunneteoria käsittää tunteen laukeavan väliaivoissa syntyneiden prosessien seurauksena, mitkä saavat aikaan samanaikaisen tunteen ilmaisun ja sen kokemuksen. Biologiset näkemykset kuitenkin aliarvioivat tilannetekijöiden merkitystä tunteen synnyssä. Nykyään myös katsotaan, että ihminen voi itse säädellä, miten ilmaisee tunteensa.
Kognitiivinen näkökulma
Kognitiivisen selityksen tunteiden syntymiselle nykypäivänä antaa R. Lazaruksen tunneteoria. Lazaruksen mukaan tilannetekijät sekä aikaisemmat kokemukset luovat tunteen. Tunteen kokemisessa tärkeää on ihmisen oma arvio tilanteesta. Ärsykkeen jälkeinen primaariarvio on tiedostamaton. Se syntyy esimerkiksi pelästymisreaktioissa tai muissa vaaratilanteissa, jotka ovat olleet evoluution kannalta tärkeitä. Sekundaariarvio on puolestaan tietoinen, ja ilmenee primaariarviota hitaammin. Arvioimme aina tilanteen sen mukaan, kuinka tärkeä se on minäkäsitykselle ja maailmankuvalle. Omat vaikutusmahdollisuudet tunteeseemme vaikuttavat myös tilanteen arviointiin.
Tunteiden säätelystrategiat
Tunteiden säätelystrategioiden avulla ihminen voi vaikuttaa tunteiden eri osatekijöihin. Käyttäytymistason strategioiden avulla ihminen voi vaikuttaa tunteiden aikaan saamaan käyttäytymiseen, eli ulkoisesti havaittaviin tunnereaktioihin. Esimerkiksi pomolle rähjääminen ei aina ole kovin viisasta, ja tällöin ihminen voi pitää tunteen sisällään. Kognitiivisissa strategioissa vaikutetaan tunteita aiheuttavaa tilannetta koskevaan tiedon käsittelyyn. Näin voidaan muuttaa myös itse tunnekokemusta ja siihen liittyviä reaktioita. Esimerkiksi valikoivan tarkkaavaisuuden avulla ihminen voi säädellä tunteen pääsyä tietoisuuteen. Esimerkiksi läheisen kuoleman aiheuttamaa surua pyritään lievittämään torjumalla tunne. Voimme myös tahdon avulla vaikuttaa tunteisiimme.
Ooppera Skaala
Historia
Musiikki- ja muu kulttuuriyleisö on löytänyt Ooppera Skaalan, mutta ryhmä on tavoittanut myös uuden, perinteisestä oopperayleisöstä poikkeavan yleisön, kuten lapset ja nuoret aikuiset. Paitsi omia jäseniään, Ooppera Skaala työllistää huomattavan paljon vierailijoita. Ooppera Skaala toimii aktiivisesti yhteistyössä suomalaisten muiden taidelaitosten, esittävien ryhmien sekä musiikki- ja teatterifestivaalien kanssa.
Kirgisia
Venäjän ja Neuvostoliiton valtakausi
Vuosina 1916–1917 monet kirgiisit pyrkivät Kiinan rajan yli Venäjän kukistaessa kapinan Keski-Aasiassa ja Venäjän sisällissodan aikana. 1920- ja 1930-lukujen maauudistus ja kollektivisointi valtion maatiloiksi tuhosivat perinteisen paimentolaiselämän. Kirgiisit asettuivat ensimmäistä kertaa paikoilleen ja kansaa alettiin kouluttaa. Vuonna 1921 alueesta tuli osa Turkestanin autonomista neuvostotasavaltaa ja vuonna 1936 Kirgiisien sosialistinen neuvostotasavalta.
Itsenäisyys
Maaliskuussa 1991 88,7 % kirgisialaisista äänesti Neuvostoliitossa pysymisen puolesta. Neuvostoliiton vallankaappauksen jälkeen elokuussa 1991 presidentti Askar Akajev ja varapresidentti German Kuznetsov kuitenkin erosivat kommunistisesta puolueesta, jonka koko johto erosi, ja korkein neuvosto julisti tasavallan itsenäiseksi. Akajev valittiin presidentiksi ilman vastaehdokkaita lokakuussa 1991 ja uudelleen 1995. Kirgisia liittyi Itsenäisten valtioiden yhteisöön 1991. ja Yhdistyneisiin kansakuntiin sekä ETYJiin 1992.
Kesäkuussa 2003 parlamentin alahuone myönsi presidentti Akajeville ja kahdelle muulle neuvostoajan johtajalle immuniteetin syytteitä vastaan, minkä toivottiin johtavan Akajevin luopumiseen vallasta. Oppositio syrjäytti Akajevin 2005, ja tapahtumaa kutsutaan nimellä Kirgisian tulppaanivallankumous. Parlamentti nimitti väliaikaiseksi presidentiksi Kurmanbek Bakijevin. Heinäkuussa järjestettiin uudet vaalit, jotka Bakijev voitti ylivoimaisella äänten enemmistöllä.
Vuoden 2010 vallankaappaus
Maassa alkoi esiintyä lisääntyvää tyytymättömyyttä uuttakin johtoa kohtaan. Huhtikuun 7. päivänä 2010 ilmoitettiin, että maan sisäministeri Moldomusa Kongantijev olisi saanut surmansa yhteenotoissa Talasin kaupungissa, mutta hallinto kiisti kuoleman. Presidentti Bakijev pakeni Biškekistä mahdollisesti tukialueelleen Žalal-Abadiin. Valtaa pääkaupungissa ryhtyi pitämään Roza Otunbajevan väliaikaishallitus. Presidentti Bakijev lupasi erota virastaan, jos hänen turvallisuutensa taataan, mutta Otunbajeva vaatii häntä oikeuden eteen väkivallantekojen vuoksi.
Kesäkuun 10. päivä maan eteläosassa, varsinkin Ošin ja Žalal-Abadin alueella puhkesi laajenevia väkivaltaisuuksia uzbekkien ja kirgiisien välille. Väliaikaishallitus pyysi sotilaallista apua, mihin Venäjä ei suostunut. Väliaikaishallitus järjesti kesäkuun lopussa väkivaltaisuuksista huolimatta kansanäänestyksen uudesta perustuslaista, joka hyväksyttiin selvästi. Uusi perustuslaki vähentää presidentin oikeuksia ja muuttaa valtion entistä parlamentaarisemmaksi. Heinäkuun alussa Otunbajeva vannoi virkavalansa, ja hänestä tuli Kirgisian ensimmäinen naispresidentti.
Bismarck (Pohjois-Dakota)
Historia
Vanha Dakotan territorio jaettiin Etelä- ja Pohjois-Dakotaan vuonna 1889, jolloin Bismarckista tuli Pohjois-Dakotan pääkaupunki. Vuonna 1903 kaupunkiin muutti tuhansia saksalaisia siirtolaisia Wisconsinista. Asukasluku oli vuonna 1910 kasvanut lukemaan 4 913 ja vuonna 1930 11 090. Joulukuussa 1930 Bismarckin Capitol-rakennus paloi, jolloin syntyi keskustelua pääkaupungin siirtämisestä. Kaupungin asema vahvistettiin kuitenkin kansanäänestyksellä ja uutta Capitolia alettiin rakentaa vuonna 1932. Vuonna 1947 valmistunut Garrisonin pato helpotti Missourijoen kevättulvia ja vuonna 1951 lähistön Tiogasta löydettiin öljyä ja öljy-yhtiöt rakennuttivat toimistojaan Bismarckiin.
Afarit
Uskonto
Afarit kääntyivät islamiin 1000-luvun paikkeilla arabien käänyttäminä. Vaikka islam onkin tärkeä osa elämää, on sen sääntöjä muokattu voimakkaasti afarien omiin tapoihin sopivaksi. Uskoon on vaikuttanut myös afarien alkuperäinen uskonto, joka perustui taivas-jumaluuteen.
Moloskovitsa
Moloskovitsan seurakunta
Moloskovitsan luterilaisen seurakunnan perustivat Jaaman läänin Ruudan pogostaan muuttaneet saksalaiset uudisasukkaat 1630-luvulla. Patronaattioikeus, oikeus asettaa papin viran haltija, kuului 1600-luvulla pitkään saksalaisille. Venäläisten vallattua Inkerin 1700-luvun alussa Moloskovitsaan yhdistettiin Novasolkan ja Unatitsan seurakunnat. 1750-luvun lopussa Novasolkasta tuli jälleen itsenäinen seurakunta.
Moloskovitsan kylät
1900-luvun alussa Moloskovitsan seurakuntaan kuuluivat seuraavat kylät:
Särkinen (Mänttä-Vilppula, Myllykylä)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Ukonselän lähialueeseen (35.622) se kuuluu.
Pienestä pitäen
”Pienestä pitäen” on Juice Leskisen säveltämä ja sanoittama kappale vuodelta 1991. Laulu on kirjoitettu aikana, jolloin Juice Leskinen oli tavannut tulevan vaimonsa Annelen.
Rumiko Takahashi
Rumiko Takahashi (, s. 10. lokakuuta 1957, Niigata, Japani ) on japanilainen mangataiteilija. Tuottelias Takahashi on erittäin suosittu kotimaassaan, ja hänen laajoja mangasarjojaan on julkaistu paljon myös Japanin ulkopuolella. Hänen luomansa Ranma 1/2 oli keskeinen mangan läpimurrossa Eurooppaan. Hän on yksi harvoja naisia, jotka tekevät ns. shōnen-mangaa. Lajityypin pääasiallinen kohdeyleisö ovat pojat ja nuoret miehet, mutta Takahashilla on paljon myös naispuolisia lukijoita.
Sekakuoro
Lähteet
Blandad kör
Mestari Kongin keskustelut
Mestari Kongin keskustelut, suomennettu myös nimellä Keskustelut (論語; yksinkert. 论语; Lúnyǔ), on kokoelma Kungfutsen eli Mestari Kongin lausumia ja hänen keskustelujaan opetuslapsiensa kanssa. Perinteisen näkemyksen mukaan kirjan kokosivat Kungfutsen oppilaat hänen kuolemansa jälkeen Taistelevien läänitysvaltioiden kaudella 475–221 eaa. Teos on tärkein lähde kungfutselaisuuden alkuaikoihin.
Historiaa
Perinteisen käsityksen mukaan Kungfutsen kuoleman jälkeen hänen opetuslapsensa jatkoivat opettamista ja kirjoittivat ylös muistamansa opetukset. Tutkijat ovat yleisesti yksimielisiä siitä, että vanhimpia ovat luvut III-VII ja että luvut XI-XV sekä XVI-XX ovat näitä myöhemmin kirjoitettuja. Sen sijaan lukujen I-II ja VIII-X kirjoitusajankohdasta vallitsee erimielisyyttä. Luku I lienee asetettu ensimmäiseksi tiettyjen luvussa mainittujen opetuslasten seuraajien toimesta, mutta valinta on saattanut palvella myös tarkoitusta käyttää Keskusteluja oppikirjana. Jyrki Kallion suomennoksessa luvut on järjestetty niiden nykytiedon valossa oletetun kirjoitusajankohdan mukaiseen järjestykseen, jolloin luku IV aloittaa kirjan.
Charles Chaplin
Elokuvauran alku
Elokuva-ala oli tuohon aikaan vielä alkutekijöissään, ja Keystonenkin tekniikkaa ja tyyliä on myöhemmin pidetty melko alkeellisena. Lyhyet komediat kuvattiin harjoittelematta yhdellä otolla ja niitä tuotettiin viikoittain useita. Chaplin, joka oli Karnon ryhmässä tottunut ohjelmanumeroiden huolelliseen hiomiseen, koki Keystonen tuotantotavat epämiellyttäviksi. Hän riitaantui usein ohjaajiensa kanssa ja vaati enemmän itsenäistä päätösvaltaa. Elokuvassa Kaksoiselämää hän toimikin jo ohjaajana Mabel Normandin kanssa ja ohjasi ensimmäisenä omana elokuvanaan joko Kaksikymmentä minuuttia rakkautta (huhtikuu 1914) tai Charlie sateessa (toukokuu 1914). Jatkossa Chaplin ohjasi Keystonella lähes kaikki omat elokuvansa.
Suosion romahdus
Chaplinin seuraava elokuva, joutsenlaulunakin pidetty Parrasvalot (1952), jäi hänen viimeiseksi elokuvakseen Yhdysvalloissa. Kenties Ritari Siniparran huonosta menestyksestä johtuen Chaplin ei ottanut elokuvalla kantaa politiikkaan. Yleisönsä menettäneestä koomikosta ja tämän ystävyydestä nuoren balettitanssijan kanssa kertova elokuva sijoittui hänen nuoruutensa Lontooseen, ja sitä on pidetty hänen omaelämäkerrallisimpana elokuvanaan. Uutena kokeiluna Chaplin suunnitteli elokuvaan baletin tanssijoiden Melissa Haydenin ja André Eglevskyn kanssa. Elokuva sisälsi myös Chaplinin ja Buster Keatonin yhteisen kohtauksen, joka oli heidän ainoa yhteisesiintymisensä elokuvassa.
Vuodet Euroopassa
Chaplinin viimeiseksi elokuvaksi jäi Universalin tuottama värielokuva Hongkongin kreivitär (1967), jonka pääosissa olivat Marlon Brando ja Sophia Loren. Kriitikot pitivät elokuvaa vanhanaikaisena, ja se menestyi myös taloudellisesti huonosti, tosin sen tunnuslaulusta, Petula Clarkin esittämästä kappaleesta ”This Is My Song” tuli kaupallinen menestys.
Pertteli
Perttelin vaakunassa esiintyy pyhä Bartolomeus eli pyhä Perttu. Perttelin kirkko on pyhitetty Bartolomeukselle. Perttelin taajamat ovat Perttelin kirkonkylä eli Kaivola Uskelanjoen pohjoispuolella sekä Inkere ja Hähkänä joen eteläpuolella. Perttelin rajanaapureita olivat ennen kuntaliitosta Salo (vuoteen 1967 Uskela), Kiikala, Kisko, Kuusjoki ja Muurla, ja se oli osa Länsi-Suomen lääniä ja sitä ennen Turun ja Porin lääniä.
Charles Chaplin
Avioliitot
Seuraavana vuonna Chaplin avioitui 16-vuotiaan näyttelijä Lita Greyn kanssa. Grey oli 12-vuotiaana esiintynyt elokuvissa Chaplinin poika ja Turha on kävellä ja 15-vuotiaana sai Kultakuumeen naispääosan. Kuvausten aikana Chaplin ja Grey aloittivat suhteen, jonka seurauksena Grey tuli raskaaksi ja pari avioitui. Kultakuumeen pääosaan Chaplin vaihtoi Georgia Halen. Ennen avioeroaan vuonna 1927 pari sai kaksi poikaa, Charles nuoremman (1925–1968) ja Sydneyn (1926–2009). Greyn sensaatiomainen avioerokanne, jossa hän syytti Chaplinia muun muassa uskottomuudesta ja seksuaalisesta perversiosta, aiheutti yhden Chaplinin uran suurimmista skandaaleista. Samaan aikaan Yhdysvaltain veroviranomaiset vaativat häneltä yli miljoonaa dollaria maksamattomia veroja. Chaplin keskeytti Sirkuksen kuvaukset ja matkusti New Yorkiin, jossa hän sai hermoromahduksen. Hän suostui lopulta maksamaan Greylle ennätykselliset avioerokorvaukset, antoi tälle lasten huoltajuuden ja käytti tapaamisoikeuttaan vasta 1930-luvulla. Grey julkaisi myöhemmin avioliitosta kaksi paljastuskirjaa, My Life with Chaplin (1966) ja Wife of the Life of the Party (1995).
Pertteli
Perttelin suurimpia yksityisiä työnantajia on ajoneuvojen valolaitteita, heijastimia ja varoituskolmioita valmistava Hella Lighting Finland Oy (aikaisemmin Talmu-tuote Oy).
Luonnonympäristö
Perttelin luonnonympäristöä hallitsee sen alueen halki saven täyttämässä kallioperän murroksessa virtaava Uskelanjoki. Siihen yhtyy pohjoisesta Perttelin keskustan luona Kurajoki, joka saa alkunsa Kuusjoen ja Perttelin rajoilta ja kulkee kappaleen matkaa myös entisen Uskelan alueella. Entisellä Perttelin ja Kiikalan rajalla idässä, Perttelin Haalin kylän luona, Uskelanjokeen yhtyvät pohjoisesta Rekijoki, koillisesta Terttilänjoki ja kaakosta Hitolanjoki. Perttelin eteläosa kuuluu Kiskonjoen–Perniönjoen vesistön latvahaarojen valuma-alueeseen.
Charles Chaplin
Merkitys
Chaplin omisti vuodesta 1918 lähtien elokuviensa tekijänoikeudet ja piti tärkeänä filmimateriaalin huolellista säilytystä. Siksi yhtään hänen vuoden 1918 jälkeistä elokuvaansa ei pidetä kadonneena. Hongkongin kreivitärtä lukuun ottamatta hänen elokuviensa tekijänoikeudet omistaa 2010-luvulla Roy Export Company Establishment, joka toimii Chaplinin lasten perustaman Association Chaplinin alaisuudessa. Elokuvien levitysoikeus on myönnetty ranskalaiselle MK2-yhtiölle, joka on 2000-luvulla ollut vastuussa Chaplinin pitkien elokuvien DVD-versioiden tuottamisesta. Chaplinin tuotenimen oikeuksista huolehtii niin ikään Association Chaplinin alaisuudessa toimiva Bubbles-yritys. Chaplinin arkistot on luovutettu Bolognassa sijaitsevalle elokuva-arkistolle Cineteca di Bolognalle.
Pertteli
Kyliä
Haali, Hähkänä, Inkere, Isohiisi, Kaivola, Kajala, Kaukola, Nokkahiisi, Patala, Pitkäkoski, Pöytiö, Romsila, Tattula, Valkjärvi, Vihmalo, Vähähiisi
Anton Kušnir
Anton Sjarhejevitš Kušnir (, ; s. 13. lokakuuta 1984 Krasnoarmijsk, Ukrainan SNT) on ukrainalaissyntyinen valkovenäläinen freestylehiihtäjä ja olympiavoittaja. Kušnir kilpailee hypyissä. Seuratasolla 176-senttinen ja 71-kiloinen Kušnir edustaa Dinamo Minskiä.
Jääpingviini
Ravinto
Jääpingviinit saalistavat usein parvina ja voivat siirtyä antoisille vesille kilometrien päähän yhdyskunnastaan. Ne pyydystävät etenkin krillejä ja löytävät näitä pikkuäyriäisiä usein ahtojäiden lähivesiltä. Jääpingviini pystyy tavoittamaan myös nopealiikkeisiä mereneläviä, kuten kaloja ja mustekaloja. Tarvittaessa se sukeltaa 20 metrin syvyyteen ja kykenee kirimään vauhtiaan entisestään.
Luther
Luther voi tarkoittaa ainakin seuraavia:
C4-yhteyttäminen
C4-yhteyttäminen on yksi kolmesta tunnetusta yhteyttämismekanismista, joilla kasvit sitovat itseensä ilmassa olevan hiilidioksidin hiiltä. Muita mekanismeja ovat C3-yhteyttäminen ja CAM-yhteyttäminen. C3-yhteyttäminen on selvästi tavallisempaa kuin C4-yhteyttäminen, erityisesti maapallon viileämmillä alueilla. C4-yhteyttämisestä on kuitenkin kasville etua silloin, kun on kuivaa, hyvin lämmintä ja typpeä sekä hiilidioksidia vähän. C4-yhteyttäminen tehostaa hiilidioksidin käyttöä, vaikkakin systeemin tuottavuus ei voi nousta rajattomasti, koska johtojännetuppien solujen toimintakapasiteetti on kuitenkin rajallinen.
Charlotte Hornets
Seuran historia
Bobcatsin liittyessä liigaan järjestettiin 22. kesäkuuta 2004 laajennusvaraustilaisuus, jossa seura sai varata muiden seurojen suojaamatta jättämiä pelaajia. Aiemmin samana päivänä seura teki kaupan läntiseen konferenssiin kuuluvan Los Angeles Clippersin kanssa, joka antoi Bobcatsille saman kesän varaustilaisuuden ensimmäisen kierroksen toisen varausvuoron vaihdossa varausvuoroihin neljä ja kolmekymmentäkolme. Bobcats käytti ensimmäisen varausvuoronsa Emeka Okaforiin, joka valittiin vuonna 2005 NBA:n vuoden tulokkaaksi. Okafor edusti seuraa viisi kautta, minkä jälkeen hän siirtyi kesällä 2009 New Orleans Hornetsiin pelaajakaupassa, jossa Bobcats sai vaihdossa Tyson Chandlerin.
Tabula rasa
Ihmismieltä verrattiin tyhjään tauluun jo antiikissa. Tällöin ajateltiin uudelleen käytettävää vahataulua, johon kirjoitettiin puikolla. Vertausta käyttivät mm. Aiskhylos, Platon ja Aristoteles. Latinankielisen ilmaisun käyttö yleistyi 1200-luvulla.
Itse asiassa
Itse asiassa on suomalaislaulaja Topi Sorsakosken studioalbumi, joka julkaistiin 21. lokakuuta 2009. Se on Sorsakosken ensimmäinen studioalbumi seitsemään vuoteen. Siltä irrotettiin aiemmin single ”Rakkauden kintereillä”, joka on saanut paljon radiosoittoa.
Albumi debytoi Suomen virallisen listan sijalla 31.
Tiirismaan Laivat
Tiirismaan Laivat Oy on suomalainen varustamo, jolla on Päijänteellä kaksi matkustaja-alusta. Yhtiö perustettiin vuonna 1987.
Ihmisluonto
Keskustelu ihmisluonnon olemassaolosta
Ihmisluonnon olemassaolo ja sen merkitys perustuu siihen, kuinka paljon ihmisen käyttäytymistä selittää ihmisen evoluutiohistoria tai lajityypillinen psykologia. Pelkästään ympäristön ja kulttuurin muokkaama käyttäytyminen ei edellytä synnynnäisen ihmisluonnon olemassaoloa.
Opiskelijakirjasto
Historiaa
Kirjaston pitkäaikainen johtaja, vuodesta 1942 aina vuoteen 1969 asti, oli kirjastoneuvos Kaarlo Lausti.
Kirjasto siirtyi vuonna 1996 Domus Academicalta entiseen Pukevan tavarataloon Vuorikadulle. Korttelin sisäpihalle rakennetussa uudisrakennuksessa toimiva oppimiskeskus Aleksandria avattiin vuonna 2003. Vuonna 2009 Opiskelijakirjasto siirtyi osoitteeseen Fabianinkatu 32. Vuonna 2010 Opiskelijakirjaston entisten tilojen paikalle aletiin rakentaa uutta kirjastorakennusta Helsingin yliopiston kirjaston Keskustakampuksen kirjastolle. Tämä Kaisa-taloksi kutsuttu rakennus avautui yleisölle syksyllä 2012. Opiskelijakirjaston kokoelmat ja palvelut on sulautettu keskustakampuksen kirjastoon.
Karvasmanteliöljy
Ruoanlaitossa karvasmanteliöljyä käytetään erityisesti leivonnassa, esimerkiksi runebergintorttujen maustamisessa.
Henry David Thoreau
Elämäkerta
Thoreau kosi Ellen Sewallia vuonna 1840. Nainen suostui kosintaan mutta purki pian kihlauksen vanhempiensa vaatimuksesta. Thoreau pysyi poikamiehenä koko ikänsä. Thoreau asui suurimman osan elämästään Concordissa, mutta vuosina 1841–1843 ja 1847–1848 Emersonin perheen luona. Hän asui jonkin aikaa myös New Yorkissa mutta ei viihtynyt kaupungissa ja palasi Concordiin työskentelemään sukunsa yritykseen.
Waldenin jälkeen Thoreau julkaisi tunnetun esseensä Kansalaistottelemattomuus (1849), josta tuli 1900-luvulla Yhdysvaltain kansalaisoikeusliikkeen tärkeitä teoksia. Esseessään Thoreau korostaa että siviililain yläpuolella on korkeampi laki, jota täytyy noudattaa rangaistuksenkin uhalla. Thoreau oli itsekin lyhyen aikaa putkassa kieltäydyttyään maksamasta veroja, sillä hän ei hyväksynyt orjuutta ja sotaa tukevaa hallitusta.
Alppihiihto talviolympialaisissa 2010
Pujottelu
27. helmikuuta
Niinilampi (Keuruu, Vuoriperä)
Maantietoa
Lammen pinta-ala on 4,8 hehtaaria ja se on 350 metriä pitkä ja 250 metriä leveä. Lammella on kartan mukaan yksi saari. Sen rantaviivan pituus on 1,0 kilometriä. .
Alppihiihto talviolympialaisissa 2010
Suurpujottelu
Kilpailun ensimmäinen kierros käytiin suunnitellusti 24. helmikuuta, mutta sankan sumun vuoksi toinen kierros siirrettiin seuraavalle päivälle. <br style="clear:both" />
Montenegro Eurovision laulukilpailussa
Kaksi semifinaalia
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
Montenegron saamat pisteet
Montenegro ei selviytynyt finaaleihin 2007–2009 ja 2012.
Palais Schönborn-Batthyány
thumb|Palais Schönborn-Batthyány Palais Schönborn-Batthyány on palatsimainen rakennus Itävallan pääkaupungissa Wienissä. Se sijaitsee Wienin 1. kaupunginosassa eli Innere Stadtissa. Palatsin on suunnitellut arkkitehti Johann Bernhard Fischer von Erlach, ja se edustaa arkkitehtonisesti barokin tyylisuuntaa. Palatsin rakennustyöt käynnistettiin vuonna 1699, ja ne saatiin päätökseen vuonna 1706. Sen rakennutti kreivi Adam Batthyány. Vuonna 1740 Batthyányn leski myi palatsin aateliselle Schönbornin perheelle.
Profeetta
Hellenismi
Profeetat olivat yleisiä hellenistisessä maailmassa, missä he paitsi välittivät jumalallisia viestejä, myös ennustivat tulevaisuutta.
Islam
Islamin mukaan maan päällä on vaikuttanut kaikkiaan 124 000 profeettaa, joista 35 oli apostoleja. Vain 25 profeettaa mainitaan nimeltä Koraanissa. Jokaiselle kansalle on lähetetty oma profeettansa, jotka kaikki ovat julistaneet samaa uskontoa eli islamia. Ylimpään profeettojen ryhmään kuuluvat Muhammedin lisäksi periksi antamattomiksi ja Jumalalle omistautuneiksi kutsutut profeetat. Tavallisesti tähän joukkoon on luettu Nooa, Abraham, Mooses ja Jeesus ja joskus myös Aadam. Pyhän kirjan saaneet profeetat tunnetaan Lähettiläinä tai Sanansaattajina (rasūl). Näitä ovat muun muassa Mooses kirjanaan Toora, Daniel kirjanaan Psalmit, Jeesus kirjanaan Evankeliumi eli Injil sekä Muhammed kirjanaan Koraani.
Muut kulttuurit
Hindulaisuudessa on ollut useita profeetallisia uudistajia, ja moni intialainen kansa on tuottanut profeettoja, joiden sanomassa yhdistyi uskonnollinen, poliittinen ja yhteiskunnallinen vapauden tavoittelu. Muinaisessa Kiinassa divinaatio oli yleistä, joskaan valtiollisessa konfutselaisuudessa ei profetismille ollut sijaa. Šintolaisuudessa šamaanit ja ennustajat ovat vanhastaan olleet merkittäviä. Afrikassa hurmokselliset profeetat ovat olleet merkittävässä osassa messiaanisissa liikkeissä ja kolonialismin vastustuksessa. Pohjois-Amerikassa 1600-luvun pueblointiaani Popé oli poppamies, josta tuli kansansa profeetallinen johtaja, joka ennusti espanjalaisvallan loppumista ja intiaanien itsenäistymistä.
Michael Clarke Duncan
Elokuvaura
Duncan muutti Los Angelesiin ja sai töitä jälleen portsarina, kunnes hän päätyi henkivartijaksi. Hän toimi muun muassa Will Smithin, Martin Lawrencen, Jamie Foxxin, LL Cool J:n ja The Notorious B.I.G:n henkivartijana. The Notorious B.I.G:n kuoleman 1997 jälkeen Duncan lopetti henkivartijan työnsä. Ensimmäisen elokuvaroolinsa hän sai vuonna 1995 elokuvasta Friday. Monissa ensimmäisissä elokuvissaan Duncan esitti portsareita ja henkivartijoita, kuten Warren Beattyn elokuvassa Koko kansan Bulworth. Lisäksi hänen nimensä oli tekijäluettelossa muodossa Michael ”Big Mike” Duncan.
Eliö
Luokittelu
Kuuteen kuntaan jakoa käytetään nykyään erityisesti koulubiologiassa, kun taas tieteellisissä yhteyksissä kolme domeenia on muodostunut vakiintuneeksi käytännöksi.
Sareena
Sareenan elämäkerta
Sareenalla oli pieni rooli Mortal Kombat X-pelin tarinakampanjassa, jossa hän johdatti Jaxin, Kenshin ja erikoisjoukkojen tiimin Netherealmiin. Sareena kertoi heille, ettei Quan Chi ole täysissä voimissaan ilman Shinnokia. Erikoisjoukkojen taistellessa Quan Chin joukkoja vastaan, Sareena taisteli Kitanaa vastaan yrittäen vakuuttaa hänet vapautumaan korruptiostaan samoin kuin hän itse vapautui Bi-Hanin avulla, mutta Kitana ei kuunnellut häntä ja löi hänet maahan, mutta Jax pelasti Sareenan. Myöhemmin Sareenan hoivatessa haavoittuneita erikoistiimin sotilaita ja Jaxin yrittäessä lähteä kohtaamaan Quan Chin itse tämän linnoitukseen, Sareena varoitti häntä että hän voi kuolla, mutta Jax kertoi hänelle kuolleensa jo kerran aiemmin ennen lähtöään.
Verbenakasvit
Luokittelu
Verbenakasvien 31 sukua ja 918 lajia ryhmitellään kymmeneksi tribukseksi:
Pertunmaa
Pertunmaa on Suomen kunta, joka sijaitsee Etelä-Savon maakunnassa. Kunnassa asuu 0 ihmistä, ja sen pinta-ala on 0 km², josta 0 km² on vesistöjä. Väestötiheys on 0 asukasta/km². Väkiluvullisesti Pertunmaa on Etelä-Savon maakunnan toiseksi pienin kunta Enonkosken ollessa väkiluvultaan vielä vähäisempi.
Pertunmaan naapurikunnat ovat Hartola, Heinola, Hirvensalmi, Mäntyharju ja Joutsa.
Kulttuurillisesti Pertunmaa on osittain Päijät-Hämettä ja osittain Etelä-Savoa.
Taajamat
Vuoden 2018 lopussa Pertunmaalla oli 1 713 asukasta, joista 707 asui taajamissa, 994 haja-asutusalueilla ja 12:n asuinpaikat eivät olleet tiedossa. Pertunmaan taajama-aste on 41,6 prosenttia. Pertunmaan taajamaväestö jakautuu kahden eri taajaman kesken:
Historia
Itsenäinen kunta Pertunmaasta tuli vuonna 1926, kun se erosi emopitäjästään Mäntyharjusta. Hartolan vanha puukirkko siirretiin Pertunmaalle ja vihittiin käyttöön vuonna 1927.
Talous
Vuonna 2015 eniten yhteisöveroa maksaneet yritykset olivat metallintyöstöyritys Pelaser, Ylähollon Energiamurskaus ja Pertu Components, jonka alaa ovat puun sahaus ja höyläys.
Kaj-Erik Relander
pienoiskuva|Kaj-Erik Relander Kaj-Erik Relander (s. 21. kesäkuuta 1962 Helsinki) on suomalainen ekonomi ja yksityissijoittaja, joka tuli Suomessa tunnetuksi Soneran toimitusjohtajana tehdyistä epäonnistuneista UMTS-kaupoista. Soneran jälkeen Relander on toiminut hallituksen jäsenenä ja neuvonantajana useissa kansainvälisissä yrityksissä. Hänen erikoisalaansa ovat telekommunikaatio ja rahoitus. Relander on vuonna 2018 nimitetty DU-teleoperaattorin hallitukseen Dubaissa, Yhdistyneissä arabiemiirikunnissa. Hän toimii myös luxemburgilaisen SES-satellittiioperaattorin sekä videopalveluja Lähi-idässä ja Pohjois-Afrikassa tuottavan Starzplay Arabian hallituksessa. Lisäksi Relander toimii turvallisiin mobiilipalvelujen tuottamiseen erikoistuneen suomalaisen BookIT Oy:n hallituksessa ja neuvonantajana rahastopalveluita tarjoavassa Limestonessa sekä sijoitusyhtiö Mustard Seedissä. Relander on myös rahoitusalan start-up -yhtiöihin Aasiassa ja Afrikassa erikoistuneen Apis Partnersin sijoituskomitean puheenjohtaja.
Kaj-Erik Relander on teknologiaan ja internetpalveluihin erikoistuneen SEQ Capital Partnersin perustajaosakas. Hän työskentelee itsenäisenä neuvonantajana Abu Dhabin hallituksen kehitysyhtiössä Mubadalassa ja toimii neuvontantajana yksityisissä sijoitusyhtiöissä Abu Dhabissa ja Zürichissä.
Step Up 2 the Streets
Juoni
Kun Andien huoltaja Sarah kuulee tästä, hän sanoo, että Andien täytyy nyt mennä tätinsä luokse Texasiin. Kun Andie on pakkaamassa, hän saa tekstiviestin, että The Streets on tänä iltana, samana iltana, kun MSA on keräämässä rahaa koulun uudistusta varten. Kaikki Andien ryhmäläisetkin saavat tekstiviestin. He menevät hakemaan Andien, ja Andie saa Sarahilta luvan lähteä the Streetsiin.
Rääpyvä
Historiaa
Rääpyvän kylä mainitaan jo Novgorodin Vatjan viidenneksen verokirjassa v. 1500 nimellä Rjabovo (Рябово – kirjavala). Luterilainen seurakunta perustettiin Rääpyvälle 1685. Kirkon rakennutti paroni Fredriks lahjoitusmaalle 1778. Kirkko peruskorjattiin 1913 ja suljettiin 1937. Keisarin aikaan alueen hallintokeskuksena toimi ensin pitkään Rääpyvän hovi, jonka yhtenä omistajana muistetaan kuuluisa valtiomies V. P. Vsevoložski. Rääpyvän kylän ja hovin paikalle syntynyt Seuloskoin (ven. Vsevoložsk) kaupunki on nimetty Vsevoložskin mukaan.
Peräisenlampi
Peräisenlampi on Keski-Suomessa Keuruulla Riihon kylän lähellä sijaitseva lampi, joka kuuluu Kokemäenjoen vesistöön.
Santander
Santander on Cantabrian itsehallinnollisen maakunnan pääkaupunki Espanjassa. Se on ranta- ja satamakaupunki Espanjan pohjoisrannikolla Biskajanlahden etelärannalla. Santanderin väkiluku vuonna 2016 oli 172 656 asukasta ja siten noin kolmannes cantabrialaisista asuu alueen pääkaupungissa.
Metropolialueen väkiluku on noin 390 000.
Tunnustuskirjat
Tunnustuskirjojen merkitys nykypäivänä
Luterilainen maailmanliitto edellyttää jäsenkirkoiltaan Raamatun hyväksymistä ainoana opin ja elämän lähteenä, minkä lisäksi se näkee kolme ekumeenista uskontunnustusta sekä Tunnustuskirjat, erityisesti muuttamattoman Augsburgin tunnustuksen sekä Lutherin Vähän katekismuksen puhtaina Raamatun opin selityksinä. Toinen luterilainen kattojärjestö, Kansainvälinen luterilainen neuvosto, puolestaan tunnustuspohjassaan sitoutuu ehdottomasti Raamattuun inspiroituna ja erehtymättömänä Jumalan sanana sekä Tunnustuskirjoihin sen oikeana ja luotettavana selityksenä, nostamatta Augsburgin tunnustusta tai muutakaan yksittäistä kirjaa mitenkään erityisasemaan. Kolmas luterilaisten kirkkojen kattojärjestö, Tunnustuksellinen evankelis-luterilainen konferenssi ilmoittaa tunnustuksensa pohjaksi paitsi sana-inspiroidun ja erehtymättömän Raamatun, myös vuoden 1580 Yksimielisyyden kirjaan kootut Tunnustuskirjat, ei sikäli kuin, vaan koska ne opettavat opin Raamatun mukaisesti. Hekään eivät nosta mitään Tunnustuskirjoista merkityksessä muitten yläpuolelle.
John Corabi
pienoiskuva|upright|John Corabi vuonna 2017 John Corabi (26. huhtikuuta 1959 Philadelphia, Pennsylvania ) on yhdysvaltalainen muusikko, joka toimi Mötley Crüen laulajana vuosina 1992–1997. The Scream -yhtyeessä aikaisemmin soittanut Corabi liittyi yhtyeeseen alkuvuodesta 1992 korvaamaan erotetun Vince Neilin. Hän lauloi vuonna julkaistulla levyllä Mötley Crüe, mutta albumi oli kuitenkin kaupallinen epäonnistuminen. Neil palasi yhtyeeseen vuonna 1997, minkä myötä Corabi erotettiin.
Poselli
Poselli on Vanhan Rauman kaupunginosassa Raumalla sijaitseva kulttuuritalo. Entisestä rukoushuoneesta kunnostettu talo sisältää 200 istumapaikan konserttisalin, joka soveltuu erityisen hyvin kamarimusiikin esityspaikaksi. Pienempi sali toimii 60 hengen kahviona.
Vladimir Žirinovski
Muuta
Itä-Ukrainan kriisin aikaan vuonna 2014 duuman lehdistötilaisuudessa Žirinovski uhkaili raskaana ollutta Russia Todayn toimittajaa ja kehotti alaistaan raiskaamaan toimittajan. Toimittaja yritti kysyä, onko Žirinovski kaavaillut vastavuoroisia pakotteita Ukrainalle. Tapausta pidettiin törkeänä, sillä Žirinovski kehotti avoimeen väkivaltaan duuman seinien sisällä. Syksyllä 2014 Euroopan unioni lisäsi Žirinovskin pakotelistalle hänen Ukrainaa koskevien sanomistensa vuoksi.
Rakennusurakka
Urakkatyypit
Urakkasopimuksen tyyppi voi määräytyä urakkahinnan hinnoittelun perusteella. Kokonaisurakassa eli kiinteähintaisessa urakassa vastike on ennalta sovittu kiinteä rahasumma, jolloin kustannusriski on yksin urakoitsijalla. Laskutyösopimuksessa urakoitsijalle korvataan todelliset kustannukset ja riskin kantaa työn tilaaja. Kustannusriski voidaan jakaa sopijapuolten välillä kuten yksikköhintaurakassa, jossa vastike perustuu kiinteähintaisten työsuoritusyksikköjen lukumäärään. Tavoitehintaurakassa palkkio on sitä suurempi mitä pienemmät ovat toteutuneet kustannukset. Työnjohtourakassa vastike on osin kiinteä ja osin laskutyöperusteinen.
Sopijapuolten velvollisuudet
Urakoitsija valitaan useimmiten tarjouskilpailussa, jossa tarjouspyyntömenettely pyrkii turvaamaan vapaan kilpailun. Tällöin useampi urakoitsija tekee tarjouksen ja työn tilaaja valitsee niistä mieleisensä. Urakoitsijan velvollisuus on tehdä sovittu työ ja toteuttaa rakennuttajan esittämät muutokset, jotka eivät kuitenkaan saa muuttaa kohdetta olennaisesti toisenlaiseksi. Rakennuttaja maksaa urakkahinnan yleensä sovitun maksuerätaulukon mukaisesti työn edistymisen perusteella. Kiinteä urakkahinta pysyy sovitunlaisena, vaikka kustannukset muuttuisivatkin. Vain lainsäädännöstä johtuvat muutokset ja ylivoimaisesta esteestä johtuvat lisäkustannukset voivat muuttaa hintaa.
Blind Guardian
Kuoroilla ja erilaisilla tehosteilla luodaan spektaakkelimaisen esityksen tuntua. Lisäksi Blind Guardianista tyylistä voi löytää tiettyjä progressiivisuuden aineksia. Blind Guardianin tyylilajiksi voi myös määritellä jotain väliltä power-/folkmetal. Tyyliä voisi myös pitää fantasiametallina sanoitusten aihepiirien vuoksi. Yhtye on muun muassa tehnyt J. R. R. Tolkienin Silmarillioniin perustuvan konseptialbumin.
A Night at the Opera, DVD ja rumpalin vaihto
Vuonna 2000 alkoivat jälleen uuden albumin äänitykset. Tällä kertaa albumin nimi, A Night at the Opera, lainattiin Queenilta ja tuottajaksi tuli Charlie Bauerfeind. Levyn hiomiseen käytettiin jopa yhtyeen omalla mittapuulla huikeat 14 kuukautta. Leijonanosa ajasta ja rahasta meni 14-minuuttiseen Troijan sodasta kertovaan kappaleeseen, singlenäkin julkaistuun ”And Then There Was Silenceen” (2001). Albumi julkaistiin lopulta maaliskuussa 2002, neljä vuotta edellisen Nightfall in Middle-Earthin jälkeen. Albumi jakoi vahvasti mielipiteitä, toisten pitäessä sitä ylituotettuna ja liian mahtipontisena floppina, kun taas toiset nostivat levyn yhtyeen aikaisempien huippujen joukkoon. Levyä seuranneelta kiertueelta äänitettiin ensin yhtyeen toinen livealbumi Live (2003) ja sitten kiertueen huipentaneelta kaksipäiväiseltä Blind Guardian Open Air -festivaalilta yhtyeen ensimmäinen DVD Imaginations through the Looking Glass (2004), joka nousi Suomen musiikki-DVD-listalla sijalle seitsemän. Tämä jäi yhtyeen alkuperäisen rumpalin Thomen Stauchin viimeiseksi julkaisuksi Blind Guardianin kanssa, sillä seuraavana vuonna hän erosi yhtyeestä 18 vuoden jälkeen.
Pikkulammi (Keuruu)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Peräisenlammen valuma-alueeseen (35.624) se kuuluu.
Pajulampi (Keuruu)
Pajulampi on Keski-Suomessa Keuruulla Valkealahden kylän lähellä sijaitseva lampi, joka kuuluu Kokemäenjoen vesistöön.
Peräseinäjoki
Itsenäinen kappeliseurakunta (1798–1882)
Maatalouden uudet aatteet ja virtaukset saapuivat Peräseinäjoelle Ilmajoen ja varsinkin Seinäjoen kautta. Maataloutta edisti erityisesti tehtailija ja suurmaanomistaja Gustaf August Wasastjerna, joka vuonna 1850 kuivatti 260 hehtaarin laajuisen Haasjärven. Wasastjerna toi myös ayrshire-rodun Viitalaan, jonne hän myös perusti kunnan ensimmäisen meijerin 1870-luvulla. Vuonna 1889 Peräseinäjoella oli 164 taloa ja 188 torppaa. Haapamäen radan rakentaminen toi töitä kunnan tilattomille 1887-1888. Muuten oli maatalous kunnan peruselinkeino. Maataloutta häiritsivät kuitenkin jatkuvat katovuodet vuosisadan ajan. Peräseinäjoen ensimmäistä kauppaa piti Oskar Engelbrekt Leidenius Luomankylän Kärjessä vuodesta 1865 vuoteen 1879.
Seurakunta tarjosi Peräseinäjoella opetusta kinkereillä. Vuonna 1854 lastenopetus aloitettiin Viitalan, Luoman ja Peräseinäjoen kylissä. Ensimmäinen koulutupa rakennettiin vuonna 1869, mutta kiertokoulun opettaja saatiin vasta lain määräyksellä. Kiertokoulu toimi Peräseinäjoella vuoteen 1890, minkä jälkeen ensimmäinen kansakoulu aloitettiin 1892. Peräseinäjoki sai omat kirjastopalvelut vuonna 1883, ja ne olivat paikallisten keskuudessa vilkkaassa käytössä.
Faraba (Kayesin alue)
Faraban kunta rajoittuu idässä Kéniéban piirin Sagalon ja Kouroukoton, pohjoisessa Guenegorén ja lännessä Dabian ja Faléan kuntiin sekä etelässä Guineaan. Maisemaa luonnehtivat Fouta Djallonin reuna-alueen harjanteet. Vuotuinen sademäärä on 1200 millimetriä ja kasvillisuus rikasta.
Maria Edgeworth
Isänsä kuoltua vuonna 1817 Maria Edgeworth toimitti tämän muistelmat ja laajensi niitä elämäkerrallisilla kommenteillaan. Hän pysyi aktiivisena kirjailijana elämänsä loppuun asti ja toimitti väsymättömästi apua nälänhädän runtelemille irlantilaisille talonpojille Irlannin perunaruton aikana (1845–1849).
Mucc
Historia
MUCC aloitti toukokuussa 1997. Kokoonpanolla TATOO laulussa, Miya kitarassa, Hiro bassossa ja Satochi rummuissa. He saivat sopimuksen Misshitsu Neuroselle, joka oli tuolloin myös Cali≠gari -yhtyeen levy-yhtiö. Siksi heitä kutsutaan MUCCun isoveljiksi. Joulukuussa he julkaisivat ensimmäisen demonauhansa nimeltä NO!, jota sai vain yhtyeen konsertista.
Jäsenet aloittivat oman levy-yhtiönsä Shun Danger Crue Incin alle vuonna 2002. He julkaisivat maxi-singlen Fu wo Tataeru Uta sekä rajoitetun singlen Suisō, jota yhtyeen jäsenet itse kauppasivat Like an Edisonissa Tokion Shinjukussa. Syyskuussa julkaistiin albumi Hōmura Uta, josta valmistettiin toinen painos kuukauden kuluttua lokakuussa.
Elokuussa 2005 MUCC esiintyi ensin saksalaisessa metallitapahtumassa Wackenissa ja sen jälkeen yksittäiskonsertissa Saksan Hampurissa ja Ranskan Pariisissa. 2006 he palasivat pidemmälle kiertueelle samoihin maihin. Tämän jälkeen, kesän loppupuolella, ilmaantui MUCC viimein Amerikan mantereelle Otakon 2006 -tapahtumaan.
Kirliankuvaus
Historia ja kuvausmenetelmä
Kirlian ja hänen vaimonsa väittivät, että syntyvät kuvat elävistä objekteista olivat todiste elämänvoiman tai auran olemassaolosta. Tähän viittasi eritoten se, että leikattaessa palanen pois vaikkapa kasvin lehdestä, heti tämän jälkeen otetuissa kuvissa se näkyi edelleen kokonaisena.
Tieteellinen tutkimus
Nykyisin oletetaan että kuvat syntyvät korkeajännitteisten koronapurkausten seurauksena. Samantyyppisiä purkauksia voidaan nähdä muun muassa Van de Graaffin generaattorissa ja teslakäämissä. Koronapurkauksessa sähkökenttä tuottaa vapaita elektroneja, jotka puolestaan törmäävät kaasun läpi virratessaan kaasuatomeihin. Törmäyksessä vapautuu energiaa fotoneina, jotka aiheuttavat hohdon. Kirliankuvauksessa sähkökenttä on kuvattavan kohteen ympärillä.
Street Fighter II
Elokuva
Vuonna 1994 ilmestyi Street Fighter II:n pohjalta kehitelty elokuvasovitus Street Fighter, joka ei kuitenkaan menestynyt. Elokuvan käsikirjoitti ja ohjasi Steven E. de Souza, ja sen pääosia näyttelivät Jean-Claude Van Damme ja Raúl Juliá.
Petäjävesi
Maantiede
Petäjävedellä on kaksi Natura-kohdetta: Syrjäharju, jossa on harjuselänteen lisäksi vanhojen metsien suojeluohjelman alue, ja Sallistensuon laajahko, varsin luonnontilainen keidassuo.
Historia
Petäjävedelle sijoitettiin toisen maailmansodan jälkeen siirtoväkeä Valkjärveltä, Lumivaarasta ja Sortavalan seudulta.
Palvelut
Petäjäveden kirjasto kuuluu Keski-kirjastot-kirjastokimppaan.
Num3rot (3. tuotantokausi)
Nine Wives
Don etsii tiiminsä kanssa FBI:n kymmenen etsityimmän henkilön listalla olevaa kulttijohtajaa.
Burn Rate
Elinkautiseen vankeuteen tuomitun kirjepommittajan suunnittelemia pommeja käytetään uudessa pommi-iskujen sarjassa. Kaikki merkit viittaavat edellisen tekijän opettaneeseen professoriin.
Quality
Quality on rap-artisti Talib Kwelin ensimmäinen studioalbumi. Albumi julkaistiin Yhdysvalloissa 22. lokakuuta 2002.
Søgne
Nähtävyydet ja kulttuuri
Vuonna 1888 rakennettu Songvårin majakka sijaitsee Hellersøyn saarella, joka on avoinna päivävierailuille ja myös yöpyjille ennakkosopimuksesta. Suomalainen höyrylaiva S/S Savonmaa luuli virheellisesti olleensa ko. majakan edustalla lähettäessään hätäsanomia ennen traagista haaksirikkoaan vuonna 1937. thumb|450px|Amaldus Nielsen: Aamu Ny-Hellesundissa
Quality
Singlet
Good To You
Libyan lippu
Libyan lipussa on mustalla pohjalla valkoinen kuun sirppi ja tähti sekä ylhäällä punainen ja alhaalla vihreä palkki. Lippu otettiin käyttöön ensimmäisen kerran vuonna 1951 Libyan itsenäistyessä Italian alaisuudesta, mutta se poistettiin Muammar Gaddafin suorittaman vallankaappauksen jälkeen 1969. Lippu otettiin uudelleen käyttöön kansannousun myötä vuonna 2011.
Mozart-kuula
thumb|Salzburgilaisen Fürstin konditorian alkuperäisiä Mozart-kuulia. Mozart-kuula on pyöreä suklaakonvehti, jonka kermainen sisus on pistaasi- ja mantelimarsipaania. Kuuluisan säveltäjän Wolfgang Amadeus Mozartin mukaan nimetyssä konvehdissa kuori on tummaa suklaata.
Parhaan miespääosan Oscar-palkinto
Palkinto on jaettu yhteensä 81 eri henkilölle. Daniel Day-Lewis on saanut eniten palkintoja tässä kategoriassa kolmella Oscarilla. Spencer Tracy ja Laurence Olivier saivat kumpikin yhdeksän ehdokkuutta, enemmän kuin kukaan muu. Vuoden 2022 gaalasta alkaen Will Smith on kaikkein tuorein voittaja tässä kategoriassa roolistaan elokuvassa King Richard: Williamsien tarina.
Puoli kuusi
Puoli kuusi oli suomalainen vuosina 1986–1992 esitetty Yleisradion tuottama lastenohjelma, jota esitettiin YLE TV1-kanavalla.
Fast Eddie
"Fast" Eddie Smith on yhdysvaltalainen housemusiikin tuottaja. Hän oli merkittävä vaikuttaja Chicagon klubimusiikkikulttuurissa 1980-luvun jälkipuolella, työskennellen dj:nä ja tehden muun muassa useita suosittuja acid house - ja hip house -äänitteitä.
Humanitaarinen suojelu
Maahanmuuttovirasto myönsi vuosittain muutamia satoja oleskelulupia humanitaarisen suojelun perusteella lähinnä Irakista ja Somaliasta tulleille. Humanitaarista suojelua saivat muun muassa Keski- ja Etelä-Somaliasta kotoisin olevat henkilöt, joiden ei katsottu voivan palata, koska he olisivat voineet joutua vaikeisiin olosuhteisiin. Myös Afganistanissa ja Irakissa oli ollut alueita, joilla oli katsottu olleen humanitaarinen suojelun edellyttämä huono turvallisuustilanne.
Antero Nieminen
Nieminen on valmistunut teatteritaiteen maisteriksi Teatterikorkeakoulusta 1996.
Arthur Bremer
Bremer joutui ensimmäistä kertaa pidätetyksi 18. marraskuuta 1971. Hän aloitti 1. maaliskuuta 1972 kuuluisan päiväkirjansa, jossa hän teki selväksi aikeensa murhata joko Wallace tai presidentti Richard Nixon. Hänen päiväkirjansa julkaistiin vuonna 1973 nimellä An Assassin’s Diary.
Rautamies (vuoden 1994 animaatiosarja)
Sarjan kulku
Ensimmäinen tuotantokausi käsittää suurimmaksi osaksi yksittäisiä jaksoja, jotka eivät mitenkään viittaa tuleviin tai edellisiin jaksoihin. Rautamiehen jaksot kuten "The Grim Reaper Wears a Teflon Coat" ja "Rejoice! I am Ultimo, Thy Deliverer" olivat otsikoiltaan samoja joita Stan Lee käytti 1960-luvun sarjakuvissa, mutta sarjan käsikirjoittaja Ron Friedman muutti tarinoita huomattavasti, toisin kuin muissa Marveliin perustuvissa animaatiosarjoissa. Lähimmäksi sarjakuvalle uskollisena pysyi kaksiosainen jakso "Origin of Iron Man".
Spankkova
250px|right|thumb|Inkerin luterilaiset seurakunnat. 250px|right|thumb|Spankkovan kirkko 1900-luvun alussa. 200px|right|thumb|Kirkon rauniot. Spankkova on kylä Leningradin alueen Hatsinan piirin Jelisavettinan kunnassa sekä entinen luterilainen seurakunta Inkerissä.
Ruotsalaisvallan aikana 1600-luvulla seudulle muuttaneet inkerinsuomalaiset kuuluivat Tääkelin seurakuntaan. Sillä oli oma kirkko ja kirkkoherra jo 1640-luvulla. Vuonna 1731 venäläinen ruhtinas Spankovski rakennutti kirkon Spankkovan kylään, ja seurakunta sai uuden nimensä. 1720-luvulta lähtien se kuului Koprinaan, mutta itsenäistyi uudelleen vuonna 1753. Vuonna 1833 Spankkovaan rakennettiin uusi Neitsyt Marialle omistettu kivikirkko. Seurakuntaan kuului myös Kolppana, jossa oli oma Paavali I:n rakennuttama kirkko. Vuonna 1905 seurakunnassa oli noin 4 800 suomalaista ja viitisenkymmentä virolaista jäsentä, vuonna 1917 enää 3 161. 1920-luvun alusta lähtien Spankkova ja Kolppana toimivat erillisinä seurakuntina. Spankkovan kirkko suljettiin vuonna 1937.
Nykyään kylät kuuluvat Hatsinan piirin Jelisavettinan, Puutostin, Suuren-Kolppanan, Sääskelän ja Voiskovitsan kuntiin.
Aigínio
pienoiskuva|vasen|Megáli Géfyran Pyhän Georgioksen (Ágios Geórgios) kirkko. Aigínion kaupunki sijaitsee noin 37 kilometriä Thessalonikista lounaaseen ja noin 17 kilometriä Alexándreiasta kaakkoon. Aigínio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýdna-Kolindróksen kunnaksi yhdessä Kolindróksen, Methónin ja Pýdnan kanssa, jolloin se muuttui uuden kunnan kunnallisyksiköksi.
Leppäkertut
Koko
Maailman suurimmat leppäkertut kuuluvat Megalocaria-sukuun ja ovat 18 millimetrin pituisia. Suomen suurin laji on isopirkko, jonka pituus on noin 10 millimetriä. Maailman pienimmät leppäkertut ovat 0,8 millimetrin mittaisia. Naaraat ovat koiraita suurempia.
Elämänkaari
Leppäkertut parittelevat keväällä ja alkukesästä. Naaras munii 0,4–2 millimetrin pituiset, yleensä keltaiset munansa johonkin kasviin, usein lehden alapinnalle. Leppäkerttujen munat näyttävät hieman venytetyiltä.
Viholliset
Leppäkerttuja voivat vaivata myös punkit, loissienet ja jotkin bakteerit.
Kulttuurissa
Seitsenpistepirkko valittiin vuonna 1996 Suomen kansallishyönteiseksi. Kaksipistepirkko on Latvian kansallishyönteinen. Suomen puolueista RKP on käyttänyt leppäkerttua tunnuksenaan.
Kroukoto
Keskuskylän kautta kulkee Kitasta Senegalin rajalle johtava maantie RN24. Paikallisia elinkeinoja ovat maanviljely, karjanhoito, kalastus, käsityöammatit, kullankaivuu ja kaupankäynti. Tärkeimmät viljelykasvit ovat hirssi, riisi, durra, maissi, maapähkinä, fonio ja maniokki. Kotieläimiä ovat naudat, lampaat, vuohet, aasit ja siipikarja. Kouroukotossa ja Bendassa pidetään viikoittaiset markkinat.
Vesihuollon, koululaitoksen ja terveyspalvelujen tila on heikko. Kunnassa ei ole sähköverkkoa tai puhelinta.